[­­­­­­16.pielikums](https://likumi.lv/doc.php?id=268342#piel1)
Ministru kabineta
2018.gada \_\_\_.\_\_\_\_\_\_\_\_\_\_\_ noteikumiem Nr.\_\_\_

**Speciālās pamatizglītības programmas skolēniem ar smagiem garīgās attīstības traucējumiem vai vairākiem smagiem attīstības traucējumiem paraugs**

 (izglītības programmas kodi 21015911, 21015921)

**I. Izglītības programmas īstenošanas mērķi un uzdevumi**

1. Speciālās pamatizglītības programmas skolēniem ar smagiem garīgās attīstības traucējumiem vai vairākiem smagiem attīstības traucējumiem (turpmāk – izglītības programma) mērķis ir nodrošināt skolēnam iespēju apgūt pamatprasmes atbilstoši viņa veselības stāvoklim, spējām un attīstības līmenim, nodrošinot attīstības traucējuma korekciju un kompensēšanu vai nodrošinot veselības saglabāšanu, lai skolēns varētu iesaistīties sabiedrības dzīvē un veidoties par laimīgu personību.

2. Izglītības programmas uzdevums ir nodrošināt nepieciešamos atbalsta pasākumus un palīdzību mācību satura apguvē skolēniem ar smagiem garīgās attīstības traucējumiem vai vairākiem smagiem attīstības traucējumiem atbilstoši skolēnu veselības stāvoklim, spējām un attīstības līmenim.

3. Izglītības programma paredz katram skolēnam individuālā izglītības programmas apguves plāna izstrādi un īstenošanu.

4. Īstenojot mazākumtautību izglītības programmu, tiek:

4.1. nodrošināta etniskās kultūras apguve;

4.2. veicināta valsts valodas un mācību satura integrēta apguve;

4.3. sekmēta skolēna integrācija Latvijas sabiedrībā.

**II. Izglītības saturs**

5. Izglītības programmas saturu veido mācību priekšmetu programmas un nepieciešamo atbalsta individuālo un grupu nodarbību plāns.

6. Mācību priekšmetu saturu īsteno atbilstoši katra skolēna individuālajam izglītības programmas apguves plānam.

**III. Prasības attiecībā uz iepriekš iegūto izglītību**

7. Skolēnu uzņemšana 1.–9. klasē notiek atbilstoši normatīvajiem aktiem, kas noteic kārtību, kādā izglītojamie tiek uzņemti vispārējās izglītības programmās un atskaitīti no tām, kā arī obligātajām prasībām šajās programmās izglītojamo pārcelšanai uz nākamo klasi.

8. Skolēnus izglītības programmā uzņem ar valsts vai pašvaldības pedagoģiski medicīniskās komisijas atzinumu.

**IV. Pedagoģiskā procesa organizācijas principi un īstenošanas plāns, tajā skaitā atbilstoši mācību priekšmetiem**

9. Izglītības iestāde izglītības programmā noteiktās prasības īsteno atbilstoši skolēna veselības stāvoklim, spējām un attīstības līmenim.

10. Izglītības programmas īstenošana skolēniem paredzēta deviņiem gadiem. Atkarībā no skolēna veselības stāvokļa un izglītības iestādes iespējām izglītības programmas īstenošana var ilgt līdz 12 gadiem.

11. Izvērtējot skolēna spējas, attīstības līmeni un veselības stāvokli, skolēnam tiek veidots individuāls izglītības programmas apguves plāns, par pamatu ņemot vienu no diviem izglītības programmas mācību priekšmetu un stundu plānu variantiem.

1.variants

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Mācību jomas un mācību priekšmeti**  | 1.kl. | 2.kl. | 3.kl. | 4.kl. | 5.kl. | 6.kl. | 7.kl. | 8.kl. | 9.kl. |
| **Valodu** |  |
| Latviešu valoda | X | X | X | X | X | X | X | X | X |
| **Sociālā un pilsoniskā** |  |
| Sociālās zinības | X | X | X | X | X | X | X | X | X |
| **Kultūras izpratnes un pašizpausmes mākslā** |  |
| Vizuālā māksla | X | X | X | X | X | X | X | X | X |
| Mūzika | X | X | X | X | X | X | X | X | X |
| Literatūra |  |  |  | X | X | X | X | X | X |
| **Dabaszinātņu** |  |
| Dabaszinības  | X | X | X | X | X | X |  |  |  |
| **Matemātikas** |  |  |  |  |  |  |  |  |  |
| Matemātika | X | X | X | X | X | X | X | X | X |
| **Tehnoloģiju** |  |
| Dizains un tehnoloģijas | X | X | X | X | X | X | X | X | X |
| Datorika  |  |  |  |  | X | X | X |  |  |
| **Veselība un fiziskās aktivitātes** |  |
| Sports un veselība | X | X | X | X | X | X | X | X | X |
| **Maksimālā mācību stundu slodze nedēļā** | **22** | **23** | **24** | **26** | **28** | **30** | **32** | **34** | **34** |

2. variants

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Mācību jomas un mācību priekšmeti**  | 1.kl. | 2.kl. | 3.kl. | 4.kl. | 5.kl. | 6.kl. | 7.kl. | 8.kl. | 9.kl. |
| Saskarsme (*komunikācija, valodas uztvere, izpratne, lietošana*) | X | X | X | X | X | X | X | X | X |
| Sociālās zinības (*sociālās iemaņas*) | X | X | X | X | X | X | X | X | X |
| Vizuālā māksla (*pasaules izzināšana*) | X | X | X | X | X | X | X | X | X |
| Sports un veselība (*kustību attīstīšana)* | X | X | X | X | X | X | X | X | X |
| ***Maksimālā mācību stundu slodze nedēļā*** | **22** | **23** | **24** | **26** | **28** | **30** | **32** | **34** | **34** |

12. Mazākumtautību izglītības programmās, izvērtējot skolēna spējas, attīstības līmeni un veselības stāvokli, skolēnam tiek veidots individuāls izglītības programmas apguves plāns, par pamatu ņemot vienu no diviem mācību priekšmetu un stundu plānu variantiem.

1.variants

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Mācību jomas un mācību priekšmeti**  | 1.kl. | 2.kl. | 3.kl. | 4.kl. | 5.kl. | 6.kl. | 7.kl. | 8.kl. | 9.kl. |
| **Valodu** |  |
| Latviešu valoda un literatūra | X | X | X | X | X | X | X | X | X |
| Mazākumtautības valoda | X | X | X | X | X | X | X | X | X |
| **Sociālā un pilsoniskā** |  |
| Sociālās zinības | X | X | X | X | X | X | X | X | X |
| **Kultūras izpratnes un pašizpausmes mākslā** |  |
| Vizuālā māksla | X | X | X | X | X | X | X | X | X |
| Mūzika | X | X | X | X | X | X | X | X | X |
| Literatūra |  |  |  | X | X | X | X | X | X |
| **Dabaszinātņu** |  |
| Dabaszinības  | X | X | X | X | X | X |  |  |  |
| **Matemātikas** |  |  |  |  |  |  |  |  |  |
| Matemātika | X | X | X | X | X | X | X | X | X |
| **Tehnoloģiju** |  |
| Dizains un tehnoloģijas | X | X | X | X | X | X | X | X | X |
| Datorika  |  |  |  |  | X | X | X |  |  |
| **Veselība un fiziskās aktivitātes** |  |
| Sports un veselība | X | X | X | X | X | X | X | X | X |
| **Maksimālā mācību stundu slodze nedēļā** | **22** | **23** | **24** | **26** | **28** | **30** | **32** | **34** | **34** |

2.variants

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Mācību jomas un mācību priekšmeti**  | 1.kl. | 2.kl. | 3.kl. | 4.kl. | 5.kl. | 6.kl. | 7.kl. | 8.kl. | 9.kl. |
| Saskarsme (*komunikācija, valodas uztvere, izpratne, lietošana*) | X | X | X | X | X | X | X | X | X |
| Sociālās zinības (*sociālās iemaņas*) | X | X | X | X | X | X | X | X | X |
| Vizuālā māksla (*pasaules izzināšana*) | X | X | X | X | X | X | X | X | X |
| Sports un veselība (*kustību attīstīšana)* | X | X | X | X | X | X | X | X | X |
| **Maksimālā mācību stundu slodze nedēļā** | **22** | **23** | **24** | **26** | **28** | **30** | **32** | **34** | **34** |

13. Izglītības iestāde pedagoģiskā procesa īstenošanai izvēlas vienu no šādām valodas lietojuma proporcijām mācību satura apguvei:

13.1. izglītības iestāde nosaka mācību priekšmetus, kas apgūstami latviešu valodā ne mazāk kā 80% apjomā no kopējās mācību stundu slodzes mācību gadā, ieskaitot svešvalodas, un mācību priekšmetus, kas apgūstami mazākumtautības valodā un bilingvāli;

13.2. izglītības iestāde nosaka mācību priekšmetus, kas 1.–6. klasē apgūstami latviešu valodā ne mazāk kā 50% apjomā no kopējās mācību stundu slodzes mācību gadā, ieskaitot svešvalodas, un mācību priekšmetus, kas apgūstami mazākumtautības valodā un bilingvāli; 7.–9.klasē latviešu valodā ne mazāk kā 80% apjomā no kopējās mācību stundu slodzes mācību gadā, ieskaitot svešvalodas, un mācību priekšmetus, kas apgūstami mazākumtautības valodā un bilingvāli;

13.3. izstrādājot savu izglītības programmu, iekļaujot mācību priekšmetus, kas nav ietverti pamatizglītības programmas paraugā, izglītības iestāde nosaka mācību priekšmetus, kas 1.–6.klasē apgūstami latviešu valodā ne mazāk kā 50% apjomā no kopējās mācību stundu slodzes mācību gadā, ieskaitot svešvalodas, un mācību priekšmetus, kas apgūstami mazākumtautības valodā un bilingvāli; 7.–9.klasē latviešu valodā ne mazāk kā 80% apjomā no kopējās mācību stundu slodzes mācību gadā, ieskaitot svešvalodas, un mācību priekšmetus, kas apgūstami mazākumtautības valodā un bilingvāli.

14. Izglītības programmas mācību priekšmetu un stundu plāns pielāgojams katra skolēna veselības stāvoklim, spējām un attīstības līmenim. Stundu skaits nedēļā individuālajā plānā var būt mazāks par mācību priekšmetu un stundu plānā maksimāli pieļaujamo.

15. Valsts pamatizglītības standartā noteikto mērķu sasniegšanai izmanto daudzveidīgas mācību un audzināšanas darba formas, variējot to īstenošanas ilgumu atbilstoši mērķim un skolēnu speciālajām vajadzībām. Skolēnam plānotos sasniedzamos rezultātus sasniedz vienotā mācību un audzināšanas procesā, kas ietver gan darbu mācību stundās, gan ārpus kopējās mācību slodzes iekļautos pasākumus.

16. Izglītības programmā ārpus kopējās mācību stundu slodzes tiek iekļautas:

16.1. klases stundas, kuras tiek plānotas atbilstoši skolēnu mācību un audzināšanas vajadzībām;

16.2. fakultatīvās nodarbības, kas tiek organizētas skolēnu grupai, ievērojot skolēnu speciālās vajadzības, intereses un brīvprātības principu (pamats – vecāku vai likumisko pārstāvju iesniegums);

16.3. individuālās un grupu atbalsta nodarbības atbilstoši katra skolēna individuālajām vajadzībām un attīstības dinamikai;

16.4. pasākumi atbilstoši Ministru kabineta noteikumiem par izglītojamo audzināšanas vadlīnijām un informācijas, mācību līdzekļu, materiālu un mācību un audzināšanas metožu izvērtēšanas kārtību.

17. Nodarbības ārpus kopējās mācību stundu slodzes plāno atbilstoši katra skolēna speciālajām vajadzībām tā, lai tās atbalstītu mācību procesu, kas notiek mācību stundu ietvaros, līdzsvarojot mācību formu dažādību, kuru izvēli nosaka skolēnam plānotais sasniedzamais rezultāts.

18. Mācību satura īstenošanai izglītības iestāde vai pedagogs mācību līdzekļus izvēlas atbilstoši plānotajam skolēnam sasniedzamajam rezultātam un izmanto Ministru kabineta noteikumos par izglītojamo audzināšanas vadlīnijām un informācijas, mācību līdzekļu, materiālu un mācību un audzināšanas metožu izvērtēšanas kārtību noteiktos kritērijus.

19. Izglītības iestāde skolēnam ar smagiem garīgās attīstības traucējumiem vai vairākiem smagiem attīstības traucējumiem nodrošina atbalsta individuālās un grupu nodarbības atbilstoši skolēna individuālajām vajadzībām, ievērojot 1.tabulā noteikto nodarbību skaitu:

1.tabula

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | 1.kl. | 2.kl. | 3.kl. | 4.kl. | 5.kl. | 6.kl. | 7.kl. | 8.kl. | 9.kl. |
| Individuālās vai grupu atbalsta nodarbības | 8 | 8 | 8 | 8 | 8 | 8 | 7 | 7 | 7 |

20. Individuālās un grupu atbalsta nodarbības vispārizglītojošajās klasēs iekļautiem skolēniem ar smagiem garīgās attīstības traucējumiem vai vairākiem smagiem attīstības traucējumiem nodrošina izglītības iestādei piešķirtā finansējuma ietvaros.

21. Individuālajās un grupu atbalsta nodarbībās var apvienot vairāku klašu skolēnus.

**V. Mācību vides raksturojums**

22. Izglītības iestāde nodrošina normatīvajos aktos noteiktajām higiēnas prasībām atbilstošu mācību procesu, iekļaujošu, intelektuālo un sociāli emocionālo attīstību veicinošu, fiziski un emocionāli drošu mācību vidi atbilstoši skolēnu vecumposma vajadzībām un attīstības īpatnībām un universālā dizaina prasībām, piemēram, viegli uztverama informācija, ērta piekļuve, vides objektu kontrastējošs noformējums grīdā un iekštelpās.

**VI. Skolēnu mācību sasniegumu vērtēšanas kārtība**

23. Skolēnu iegūtās pamatizglītības vērtēšanas pamatprincipi un kārtība ir noteikti normatīvajos aktos par mācību sasniegumu vērtēšanas kārtību speciālās izglītības programmās.

24. Skolēni no valsts pārbaudes darbiem ir atbrīvoti.

25. Izglītības iestāde izstrādā skolēnu mācību sasniegumu vērtēšanas kārtību, nosakot, piemēram, vērtēšanas mērķi, tās vietu mācību procesā, izteikšanas veidu, vecāku informēšanas kārtību, “nv” (nav vērtējuma) izmantošanas gadījumus.

26. Skolēnu mācību snieguma vērtēšanas metodiskos paņēmienus un vērtēšanas kritērijus nosaka pedagogs, ievērojot mācību jomā noteiktos skolēnam plānotos sasniedzamos rezultātus, izglītības iestādē īstenoto pamatizglītības programmu un izglītības iestādē izstrādāto skolēnu mācību sasniegumu vērtēšanas kārtību.

27. Izglītības programmas apguvi katrā klasē apliecina liecība, kas ietver skolēna snieguma vērtējumu katrā mācību priekšmetā mācību gada noslēgumā. Skolēnu pārcelšana nākamajā klasē notiek atbilstoši normatīvajiem aktiem, kas noteic kārtību, kādā izglītojamie tiek uzņemti vispārējās izglītības iestādēs un atskaitīti no tām, un obligātajām prasībām pārcelšanai uz nākamo klasi.

**VII. Izglītības programmas īstenošanai nepieciešamā personāla, finanšu un materiālo līdzekļu izvērtējums un pamatojums**

28. Izglītības programmas īstenošanā izglītības iestāde ievēro normatīvo aktu prasības, kas regulē izglītības iestāžu darbību.

29. Izmaksas izglītības programmas īstenošanai sedz:

29.1. valsts dibinātā izglītības iestādē – no valsts budžeta;

29.2. pašvaldības dibinātā izglītības iestādē – no valsts un pašvaldības budžeta;

29.3. privātpersonas dibinātā izglītības iestādē – no valsts, pašvaldības un privātā budžeta.

30.  Apmaksājamo stundu skaitu nedēļā aprēķina atbilstoši normatīvajiem aktiem par pedagogu darba samaksu.

31. Izglītības iestādei apstiprinātā pedagogu darba samaksas fonda ietvaros ir tiesības atsevišķu mācību priekšmetu apguvei dalīt klasi grupās, kā arī apvienot ne vairāk kā divu viena izglītības posma klašu skolēnus atsevišķu mācību priekšmetu apguvei gan visās, gan daļā mācību stundu.

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs      Kārlis Šadurskis

Vizē:

Valsts sekretāre                             Līga Lejiņa

Reigase

67212240, mudite.reigase@visc.gov.lv

Upeniece

67814244, ineta.upeniece@visc.gov.lv